ئیبراھیم غۆشە

ئیبراھیم غۆشە ( ; ١٩٣٦–٢٠٢١) ئەندازیاری شارستانی فەلەستینی بووە. ئەندامی ئیخوان موسلیمین بووە و لە ساڵی ١٩٨٩ پەیوەندی بە بزووتنەوەی حەماسەوە کردووە. لە نێوان ساڵانی ١٩٩٢ بۆ ١٩٩٩ وەک وتەبێژی حەماس کاری کردووە.

 ژیان 
غۆشە لە ٢٦ی تشرینی دووەمی ١٩٣٦ لە گەڕەکی سەعدی قودس لەدایک بووە. دەرچووی قوتابخانەی ڕەشیدییە بوو لە قودس. خێزانەکەی لە ساڵی ١٩٤٨ لە کاتی نەکبەدا ناچار بوون قودس بەجێبھێڵن و لە ئەریحا نیشتەجێ بوون.

غۆشە لە ساڵی ١٩٦١ بڕوانامەی ئەندازیاری شارستانی لە زانکۆی قاھیرە بەدەستھێناوە. لە ماوەی خوێندنی زانکۆدا بووەتە ئەندامی کۆمەڵەی خوێندکارانی فەلەستین.

 مردن 
غۆشە لە ٢٦ی ئابی ٢٠٢١ لە تەمەنی ٨٤ ساڵیدا لە عەممان کۆچی دوایی کردووە. لە مزگەوتی زانکۆی ئوردن لە عەممان نوێژی لەسەرکراوە و لە گۆڕستانی شەفا بەدران لە عەممان بە خاک سپێردرا. سەرکردەکانی حەماس لەوان ئیسماعیل ھەنییە و خالید مەشعەل بە مۆڵەتی شا عەبدوڵڵای ئوردن بەشداری مەراسیمی پرسەکەی بوون.

 سەرچاوەکان 

پۆل:ئەندامانی حەماس
پۆل:مردووانی ٢٠٢١
پۆل:لەدایکبووانی ١٩٣٦
پۆل:مسوڵمانە سوننە فەلەستینییەکان